Document ID: /roh_data/filtered/Bilingualer_Corpus_interleaved-it-rm.jsonl.gz/1488

This is a text translated from Italian to Rumantsch Grischun.
"iniziativa dell'etica": il Governo presenta un controprogetto

Il Governo grigionese respinge l'iniziativa popolare cantonale "iniziativa dell'etica" e sottopone al Gran Consiglio un controprogetto che prevede di introdurre in tutte le scuole popolari una lezione settimanale di insegnamento della religione, nonché una lezione di "scienza delle religioni ed etica" obbligatoria per tutti gli allievi. Il Governo ha licenziato il relativo messaggio a destinazione del Gran Consiglio, che verrà discusso nella sessione di febbraio 2009.

Attualmente, nei Grigioni le Chiese riconosciute dallo Stato in base al diritto pubblico impartiscono l'insegnamento della religione nella scuola popolare agli aderenti alla rispettiva confessione. Gli enti scolastici mettono loro gratuitamente a disposizione le aule. L'insegnamento della religione, previsto dalla legge e per il quale sono riservate due ore a settimana, rientra tra le materie obbligatorie. Chi esercita l'autorità parentale può tuttavia presentare una richiesta scritta di esonero, appellandosi alla libertà di credo e di coscienza. Dalle indagini svolte, risulta che circa il 10 percento degli allievi non segue l'insegnamento della religione. La grande maggioranza di questi allievi non appartiene a una Chiesa riconosciuta dallo Stato.

L'iniziativa popolare "iniziativa dell'etica", presentata il 10 ottobre 2007, richiede che nella scuola popolare vengano introdotte lezioni obbligatorie di etica. Queste lezioni devono trasmettere i valori cristiani fondamentali presenti nella nostra società, nonché conoscenze delle diverse religioni. L'iniziativa intende anche promuovere il pensiero critico e il giudizio indipendente. L'iniziativa intende raggiungere questi obiettivi senza il coinvolgimento delle Chiese riconosciute dallo Stato nell'insegnamento della religione. Il radicale cambiamento di sistema proposto dall'iniziativa non prevede più alcun insegnamento religioso impartito dalle Chiese riconosciute dallo Stato. Il Governo respinge questo cambiamento di sistema anche poiché esso non è necessario per raggiungere gli obiettivi dell'iniziativa.

Il Governo condivide l'opinione delle due Chiese riconosciute dallo Stato e dell'Ordinariato episcopale, secondo cui il modello di insegnamento per l'istruzione religiosa va ulteriormente sviluppato. Da un lato un insegnamento della religione al passo coi tempi deve tenere conto degli interessi degli aderenti alle Chiese riconosciute dallo Stato. D'altro lato si deve però anche contrastare l'incombente minaccia rappresentata dall'analfabetismo religioso. Sono troppi i bambini che corrono il rischio di terminare la scuola dell'obbligo senza aver ricevuto alcuna introduzione alla tradizione religiosa del loro ambiente e senza essersi confrontati con essa.

Per poter meglio orientare il modello d'insegnamento alle esigenze illustrate e per garantire un'istruzione religiosa anche a quegli allievi che non frequentano le lezioni di religione, il Governo presenta un controprogetto all'iniziativa. Esso prevede il modello d'insegnamento 1+1, condiviso dalle Chiese riconosciute dallo Stato, con una lezione settimanale di insegnamento della religione, nonché con una lezione settimanale di "scienza delle religioni ed etica", obbligatoria per tutti gli allievi. L'insegnamento della religione si svolge come finora sotto la responsabilità delle Chiese. La nuova materia "scienza delle religioni ed etica" è per contro di responsabilità della scuola. L'insegnamento deve essere compatibile con la libertà di credo e di coscienza, rispettivamente con la libertà religiosa. Esso affronterà questioni etiche e, come in altri Cantoni, si occuperà dell'esame comparativo interconfessionale delle dottrine religiose.

Con il controprogetto il Governo intende anche sviluppare, nell'interesse della popolazione dei Grigioni, la buona collaborazione esistente con le Chiese riconosciute dallo Stato nel settore dell'istruzione religiosa nella scuola popolare.

Organo: Governo

Fonte: it Cancelleria dello Stato dei Grigioni

Data: 28.10.2008

La regenza suttametta ina cuntraproposta tar la "iniziativa.d'etica"

La regenza grischuna refusa l'iniziativa chantunala dal pievel "iniziativa.d'etica". Percunter suttametta ella al cussegl grond ina cuntraproposta che prevesa d'introducir en la scola populara ina lecziun da religiun per emna sco er ina lecziun "enconuschientscha da las religiuns ed etica" per emna ch'è obligatorica per tut las scolaras e per tut ils scolars. La regenza ha deliberà la missiva correspundenta per mauns dal cussegl grond. Questa fatschenta duai vegnir tractada en la sessiun da favrer 2009.

En la scola populara dal Grischun dattan las baselgias chantunalas da dretg public renconuschidas oz religiun a lur commembras ed a lur commembers. Las instituziuns ch'èn responsablas per la scola las mettan a disposiziun gratuitamain las localitads d'instrucziun. L'instrucziun da religiun - ch'è francada en la lescha e ch'è dotada cun duas lecziuns per emna - appartegna als roms obligatorics. Sa referind a la libertad da cretta e da conscienza e faschond ina decleraziun en scrit, pon las persunas cun la pussanza dals geniturs dentant dispensar lur uffant da l'instrucziun da religiun. Tenor ina retschertga na frequentan var 10 pertschient dals uffants betg l'instrucziun da religiun. La gronda part da quests uffants n'appartegna betg ad ina baselgia chantunala.

L'iniziativa dal pievel "iniziativa.d'etica", ch'è vegnida inoltrada ils 10 d'october 2007, vul ussa introducir ina instrucziun obligatorica d'etica en la scola populara. Questa instrucziun duai intermediar tant las valurs fundamentalas cristianas che valan en nossa societad sco er enconuschientschas da differentas religiuns. L'iniziativa vul er promover il pensar critic ed il giuditgar autonom. Questas finamiras vul l'iniziativa cuntanscher en l'instrucziun da religiun senza la cooperaziun da las baselgias chantunalas. Tras questa midada fundamentala dal sistem na duain - tenor la proposta da l'iniziativa - las baselgias chantunalas betg pli dar religiun. La regenza refusa questa midada dal sistem, er perquai ch'ella n'è betg necessaria per cuntanscher las finamiras da l'iniziativa.

Sco las duas baselgias chantunalas e sco l'ordinariat episcopal è er la regenza da l'avis ch'il model d'instrucziun per la furmaziun religiusa stoppia vegnir sviluppà vinavant. D'ina vart duai ina instrucziun da religiun resguardar ils interess da las commembras e dals commembers da las baselgias chantunalas. Da l'autra vart stoi dentant er vegnir fatg frunt a la smanatscha d'in analfabetissem religius. Memia blers uffants èn exponids al privel da far las scolas obligatoricas senza insumma vegnir introducids en la tradiziun religiusa da lur conturn e senza insumma sa fatschentar cun quella.

Per pudair concepir meglier il model d'instrucziun tenor ils basegns skizzads e per garantir ch'er quels uffants, che na frequentan betg l'instrucziun da religiun, survegnian ina furmaziun religiusa, fa la regenza ina cuntraproposta tar l'iniziativa. Quella cuntegna il model d'instrucziun 1+1 che vegn sustegnì da las baselgias chantunalas e che prevesa ina lecziun da religiun per emna sco er ina lecziun "enconuschientscha da las religiuns ed etica" per emna ch'è obligatorica per tut las scolaras e per tut ils scolars. L'instrucziun da religiun è sco fin ussa chaussa da las baselgias chantunalas. Per il nov rom "enconuschientscha da las religiuns ed etica" è percunter responsabla la scola. L'instrucziun sto sa cunfar cun la libertad da cretta e da conscienza respectivamain cun la libertad da religiun. Ella vegn a tractar dumondas eticas ed a considerar - sco en auters chantuns - teorias religiusas en moda surconfessiunala e cumparativa.

Cun sia cuntraproposta vul la regenza er sviluppar vinavant il partenadi cumprovà existent cun las baselgias chantunalas en il sectur da la furmaziun religiusa en la scola populara, e quai en l'interess da la populaziun dal Grischun.

Gremi: regenza

Funtauna: rg chanzlia chantunala dal Grischun

Data: 28.10.2008